# data[].attributes.body
Kirja sijoittui aika kauas menneisyyteen. Millaisia käyttäytymistapoja huomasit? Millaista nonverbaalista viestintää oli havaittavissa?

# data[].attributes.body
Valta-asema kirjassa oli vahvasti kirkolla, joka toimi tiiviissä yhteistyössä hallitsijoiden kanssa, kuten tuohon aikaan oli tavallista.

# data[].attributes.body
Kirja lähti aluksi hieman verkkaisesti liikenteeseen ja ymmärtäminen oli vaikeaa, koska tapahtumat eivät edenneet aikajärjestyksessä ja takaumia tuli lähes joka toisessa luvussa. Loppua myöten palaset alkoivat loksahdella kohdalleen ja mielenkiinto juonta kohtaan kasvoi koko ajan lukiessa.

Kirja käsitteli vahvasti uskontoa, kristinuskon oppeja noituudesta, sekä Espanjan historiaa mikä on hieman tuntemattomampi, mutta jännittävä aihe. Uutena asiana ei tullut se, että kansanparantajia tuomittiin noituudesta ja poltettiin roviolla, vaan myös se, että kissoja vainottiin myös. Uskomus oli, että noidat pystyivät ottamaan kissan muodon, jonka vuoksi noita pörröisiä pikkupetoja heitettiin niin ikään liekkeihin.

Sääliä herättivät lukuisat viattomat ihmiset lapsista vanhuksiin, jotka menettivät henkensä vainoissa. Perheitä erotettiin toisistaan ja lapsia jäi orvoiksi. Myös se, että jotkut nuoret naiset mielummin tappoivat itsensä, kuin synnyttivät isättömän lapsen, herätti minussa hämmästystä. Kirjan päähenkilöiden päättäväisyys ja rohkeus erottua joukosta ja toimia toisin taas ihastutti.

Kirjan juoneen oli sisällytetty sopivasti faktoja, kuten esimerkiksi se, että inkvisiittori Salazar oli oikea henkilö. Asioita kuvailtiin hyvin uskottavasti, eikä olisi näin vähän asiaan perehtyneenä voinut helposti päätellä, mikä oli keksittyä ja mikä tositapahtumiin perustuvaa. Vanhat kansanparantajien reseptit, kuten "kuinka saadaan kiiltävät hiukset" tai "kuinka valmistetaan hampaita valkaiseva jauhe " ajoittain toivat kirjaan uskottavuutta ja erilaisen lukukokemuksen.

Pidin kirjasta paljon ja voisin tulevaisuudessa lukea muitakin samanlaisia kirjoja. Kirja toimi aikakoneena eri aikakaudelle, joka osoittautui kiinnostavammaksi kuin ensin luulin.

# data[].attributes.body
Minun mielestäni kirja oli hyvin mielenkiintoinen. Pidin kirjan tavasta sisällyttää aitoja tapahtumia historiasta. Tämä avasi mielikuvaani 1600-luvun Espanjasta ja sen ajan elämästä. Huomasin miten erilaista olisi elää tuohon aikaan. Aihe oli minulle henkilökohtaisesti erittäin mielenkiintoinen. Vähän puhutusta asiasta sai tietoon paljon uusia asioita ja kirja herätti kiinnostusta perehtymään aiheeseen lisää.

Kirjassa tuli hyvin ilmi sen ajan ihmisten maailmankuva, joka poikkeaa suuresti omasta maailmankuvastani.
Kulttuurissa korostui hyvin uskonnon asema. Valta oli uskonnollisilla johtajilla ja heillä oli kaikki vaikutus- ja määräysvalta. Inkvisitio herätti  minussa ärsyyntyneisyyttä. Vallassa ollut ylemmistö käytti valtaansa väärin ja täten jopa surmasivat viattomia ihmisiä. Motiivina heillä vaikutti olevan vain valtansa pito keinolla millä hyvänsä. Tämä omien etujen tavoitteleminen on mielestäni väärin ja siksi se herätti minussa hieman vihaa. Sukupuolten tai eri-ikäisten ihmisten väliset eriarvoiset asemat ei mielestäni korostuneet erityisesti kirjassa.

Henkilöt olivat sopivan yksinkertaisia eivätkä vieneet huomiota pois kirjan juonesta. Henkilöt edustivat eri asemia mikä antoi lukijalle eri näkökulmia aiheesta.

Kirjasta teki erilaisen se, että asiat kerrottiin hyvin omaperäisesti. Hän-kertoja mahdollisti aikajärjestyksen muuntelun. Tekstin mukana pysymiseen tarvittiin aivotoimintaa enemmän kuin ehkä "nomaaliin" tapaan kirjoitetussa kirjassa. Tämä tarkoitti sitä että kirja oli aika hidas lukea ja asioiden ymmärtämiseen sekä yhdistelyyn tarvitsi aikaa. Loppujen lopuksi kirja oli kuitenkin palkitseva ja siitä sai paljon irti.

Kirja oli kokonaisuudessaan aidosti historiallinen ja silmiä-avaava. Lukisin mielelläni samankaltaisen teoksen muulloinkin.

# data[].attributes.body
Romaanin tapahtumat sijoittuvat 1600-luvun Espanjaan. Miljöö vaihtelee kaupungin ja maaseudun välillä henkilöiden matkatessa paikasta toiseen. Miljöön kuvailu antaa realistisen kuvan sen ajan Espanjasta.

Päähenkilöitä kirjassa ovat nuori ja utelias Mayo-tyttö, joka etsii kasvattiäitiään Ederraa. Ederra on vangittu ja häntä syytetään noituudesta. Mayo ja Ederra elivät kiertolaiselämää ja matkasivat kylästä toiseen parantaen sairaita ja auttaen apua tarvitsevia. Mayo tarkkailee "hiljaisena hyväntekijänä" kauempaa Inkvisiittori Salazarin ryhmän liikkeitä ja auttaa heitä torjumalla tahoja, jotka tahtovat heille pahaa. Mayo taittaa matkaa aasinsa, Beltránin kanssa.

Toinen päähenkilöistä on inkvisiittori Alonso De Salazar y Frías, joka apureineen tutkii erään naisen epäilyttävää murhaa. Salazar kamppailee samalla oman uskonsa kanssa ja alkaa vähitellen kyseenalaistaa koko noituuden olemassaoloa kuulustellessaan noituudesta epäiltyjä, jotka tulevat tunnustamaan syntinsä kirkon kehotuksesta saadakseen synnit anteeksi ja päästäkseen kirkonkirouksesta. Vaikka Salazaria pidetään ankarimpana ja julmimpana inkvisiittorina, hän on kuitenkin kärsivällinen ja reilu, joka muodostaa omia päätelmiään, eikä tottele sinisilmäisesti esimerkiksi kirkon antamia käskyjä.

# data[].attributes.body
Kirja lähtee siitä, kun yksitoista noituudesta tuomittua naista poltetaan roviolla. Mayo on huolissaan hänen kasvattiäidistään Ederrasta, joka on myös vangittuna inkvisition toimesta. Myöhemmin selviää, että Ederra onkin vapautettu ja hänen löytämisekseen Mayon täytyy tarkkailla inkvisiittoreita saadakseen johtolankoja hänen olinpaikastaan.

Samalla kun Mayo etsii Ederaa, inkvisitio jahtaa noitia. Korkea-arvoinen inkvisiittori Salazar ja hänen avustajansa tarttuvat erääseen epäilyttävään kuolemantapaukseen. Nainen on hukkunut jokeen hämärien olosuhteiden vallitessa. Asian takana epäillään olleen itse paholainen ja hänen palvelijansa.
Tapahtumien edetessä rakkaus tulee mukaan Mayon langettaessa lemmenloitsun.

Kirjan teemoja olivat rakkaus,
Aiheena oli historia ja tarkemmin Espanjan noitavainot

# data[].attributes.body
Kirjailija: Nerea Riesco
Julkaisuvuosi : 2011 (Otava)
Alkuteos ilmestynyt: 2007